# Doctor Brants Narrenschiff/Vom Verfall des Glaubens

| « Von ausländischen Narren | Sebastian Brant Doctor Brants Narrenschiff | Den falben Hengst streichen » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[133r]
Ich bitt üch herren groß / vnd kleyn Bedencken den nutz der gemeyn Lont mir myn narren kapp alleyn
Wann ich gedenck sümnyß / vnd schand So man yetz spu$^e$rt / jn allem land Von fürsten / herren / landen / stett Wer wunder nit / ob ich schon hett
[133v]
Myn ougen gantz der za$^e$heren voll
Das man so schma$^e$chlich sehen soll Den krysten glouben nemen ab Verzich man mir / ob ich schon hab Die fürsten ouch gesetzet har
Wir nemen (leyder) gro$^e$blich war
Des krysten glouben not vnd klag Der myndert sich von tag zu$^o$ tag / Zu$^o$m ersten hant die ka$^e$tzer hert Den halb zerryssen / vnd zersto$^e$rt
Dar noch der scha$^e$ntlich Machamet
Inn mer / vnd mer verwu$^e$stet het Vnd den mit sym jrsal gescha$^e$nt Der vor was groß jnn Orient Vnd was glo$^e$ubig alles Asia
Der Mo$^e$ren landt / vnd Affrica
Jetz hant dar jnn / wir gantz nüt me Es mo$^e$cht eym hertten steyn thu$^o$n we Was wir alleyn verlorent hant In kleyn Asien / vnd Kriechen landt
Das man die groß Türcky yetz nennt
Das ist dem glouben abgetrennt Do sint die syben kirchen gsyn Do hat Johannes gschriben hyn Do ist eyn so gu$^o$t landt verloren
Das es all welt mo$^e$cht han verschworn
On das man jn Europa sytt Verloren hat jn kurtzer zyt Zwey keyserthu$^o$m / vil künig rich Vil mechtig land / vnd stett des glich
[134r]
Constantino$^e$pel / Trapezunt
Die land sint aller welt wol kunt Achayam / Etholyam Boeciam / Thessaliam Thraciam / Macedoniam
Atticam / vnd beyd Mysiam
Ouch Tribulos / vnd Scordiscos Bastarnas / sambt vnd Thauricos Euboiam genennt Nygrapont Ouch Peram / Capham / vnd Idrunt
On ander schaden vnd verlust
Die wir erlitten haben sunst In Morea / Dalmacia Styer / Kernten / vnd Croacia In Hungren / vnd der Wyndschen marck
Jetz sint die Türcken also starck
Das sie nit hant das mer alleyn Sunder die Tu$^o$now ist jr gemeyn Vnd du$^o$nt eyn jnnbruch / wan sie went Vil bystum / kyrchen sint gschent
Jetz grifft er an Apuliam
Dar noch gar bald Siciliam Italia die stoßt dar an So würt es dann an Rom ouch gan An Lombardy / vnd welsche land
Den vyndt den hant wir an der handt
Vnd wend doch schloffend / sterben all Der wolff ist worlich jn dem stall Vnd roubt der heylgen kyrchen schoff Die wile der hirt lyt jnn dem schloff
[134v]
Die Ro$^e$msche kirch vier schwestern hat
Do man hielt patriarchen stadt Constantinopel / Alexandria Jherusalem / Antiochia Die sint yetz komen gantz dar von
Es würt bald an das houbt ouch gon /
Das ist als vnser sünden schuldt Keyns mit dem andern hatt gedult Oder mittliden syner schwa$^e$r Jeder wolt / das er gro$^e$sser wa$^e$r /
Vnd gschicht vnß / als den ochsen gschach
Do eyner dem andern zu$^o$ sach Biß das der wolff sie all zerreyß Erst ging dem letsten vß der schweyß / Jeder der grifft yetz mit der hant
Ob noch kalt sy syn mur / vnd want
Vnd gedenckt das er nit vor lesch vß Das für / ee es jm kum zu$^o$ huß So kumbt jm dann rüw / vnd leytt / Zwytracht / vnd vngehorsamleyt
Den krysten gloub zersto$^e$ren du$^o$t
On not vergüßt man krysten blu$^o$t Nyeman gedenckt / wie nach es jm sy / Vnd went doch alweg bliben fry Biß jm vnglück kumbt für syn thu$^e$r
So stoßt er dann den kopff har für /
Die porten Europe offen syndt Zu$^o$ allen sitten ist der wyndt Der nit schloffen noch ru$^o$wen du$^o$t In dürst alleyn / noch krysten blu$^o$t
[135r]
O Rom / do du hatst künig vor
Do waßt du eygen / lange jor / Dar noch jnn fryheit wardst gefu$^e$rt Als dich eyn gmeyner rott regiertt Aber do man noch hochfart stalt
Noch richtu$^o$m / vnd noch grossem gwalt
Vnd burger wider burger vacht Des gmeyn nutzes nyeman acht Do wart der gewalt zu$^o$m teyl zer gon Zu$^o$ letzst / eym keyser vnderthon
Vnd vnder solchem gwalt / vnd schyn
Bist fünffzehen hundert jor gesyn Vnd sta$^e$ts genomen ab / vnd von Glich wie sich myndern du$^o$t der mon So er schwyndt / vnd jm schyn gebrist
Das yetz gar wenig an dir ist
Well gott / das du ouch gro$^e$ssest dich Do mitt du sygst dem mon gantz glich / Den dunckt nit / das er ettwas hab Wer nit dem ro$^e$mschen rich bricht ab
Zu$^o$m erst die Saracenen hant
Das heilig vnd gelopte landt Dar noch die Turcken handt so vil Das als zu$^o$ zalen / na$^e$m vil wil / Vil stett sich brocht hant jnn gewer
Vnd achten yetz keyns keysers mer
Eyn yeder fürst / der ganß bricht ab Das er dar von eyn fa$^e$der hab / Dar vmb ist es nit wunder groß Ob joch das rich sy blutt vnd bloß
[135v]
Man byndt eym yeden vor das jn
Das er nit vordern soll das syn
Vnd lossen yedem jn sym stadt / Wie ers byß har gebruchet hadt Durch gott / jr fürsten sehen an
Was schad / zu$^o$ letst dar vß werd gan /
Wann joch hyn vnderkem das rich Ir bliben ouch nit ewiglich / Eyn yedes ding me sterckung hatt Wann es bynander gsamlet statt
Dann so es ist zerteylt von eyn /
Eynhellikeyt jn der gemeyn Vffwachsen die bald all dyng macht Aber durch mißhell / vnd zwitracht Werden ouch grosse ding zersto$^e$rt /
Der tützschen lob was hochgeert
Vnd hat erworben durch solch ru$^o$m /
Das man jnn ga$^e$b das keyserthu$^o$m / Aber die tütschen flissen sich Wie sie vernychten selbst jr rich
Do mit die stu$^o$dt zersto$^e$rung hab
Bissen die pferd jr schwentz selb ab Worlich yetz vff den fu$^e$ssen ist Der Cerastes / vnd Basylist / Mancher der würt vergyfften sich
Der gyfft dar schmeycht dem Ro$^e$mschen rich
Aber jr herren / künig / land / Nit wellen gestatten solch schand Wellent dem Ro$^e$mschen rich zu$^o$ stan So mag das schiff noch vffrecht gan
[136r]
Ir haben zwor eyn künig milt
Der üch wol fu$^e$rt / mit ritters schylt Der zwu$^e$ngen tu$^e$g all land gemeyn Wann jr jm helffen wendt alleyn Der edel fürst Maximilian
Wol würdig ist der Ro$^e$mschen kron
Dem kumbt on zwifel jn syn handt Die heilig erd / vnd das globte landt Vnd würt syn anfang thu$^o$n all tag Wann er alleyn üch trüwen mag /
Werffen von üch solch schmoch / vnd spott
Dann kleynes heres / waltet gott / Wie wol / wir vil verlorn handt Sindt doch noch so vil krysten landt Frumm künig / fürsten / adel gemeyn /
Das sie die gantze welt alleyn
Gewynnen vnd vmb bringen baldt Wann man alleyn sich zamen halt Trüw / fryd / vnd lieb sich bruchen du$^o$t Ich hoff zu$^o$ gott / es werd als gu$^o$t /
Ir syndt regierer doch der land
Wachen / vnd du$^o$nt von üch all schand Das man vch nit dem schiffman glich Der vff dem mer flißt schloffens sich So er das vngewitter sicht /
Oder eym hund der bo$^e$llet nicht /
Oder eym wa$^e$chter der nit wacht Vnd vff syn hu$^o$tt hatt gantz keyn acht Stont vff / vnd wachen von dem troum Worlich / die axt stat an dem boum
[136v]
Ach gott gib vnsern ho$^e$ptern jn
Das sie su$^o$chen die ere dyn Vnd nit yeder syn nutz alleyn So hab ich aller sorgen keyn Du gebst vnß sigk jn kurtzen tagen
Des wir dir ewig lob thu$^o$n sagen
Ich mane all sta$^e$dt der gantzen welt Was würde / vnd tyttel die sint gezo$^e$lt Das sie nit du$^o$nt / als die schüfflüt Die vneinß sint / vnd hant eyn stritt
Wann sie sint mitten vff dem mer
Inn wynd / vnd vngewytter ser Vnd ee sie werdent eyns der fu$^o$r So nymbt die Galee eyn gruntru$^o$r / Wer oren hab / der merck vnd ho$^e$r
Das schifflin schwancket vff dem mo$^e$r
Wann Christus yetz nit selber wacht Es ist bald worden vmb vnß nacht Dar vmb jr die noch üwerem stadt Dar zu$^o$ gott vsserwelet hatt
Das jr so$^e$nt vornan an den spytz
Nit lont / das es an üch ersytz Du$^o$nt was üch zymbt noch üwerm grad Do mit nit gro$^e$sser werd der schad Vnd gantz abna$^e$m die Sunn / vnd mon
Das houbt / vnd glyder vnder gon /
Es lo$^e$ßt sich eben sorglich an Leb ich / ich man noch manchen dran Vnd wer nit an min wort gedenck Die narren kappen ich jm schenck